Balap motor Grand Prix

Kajuaraan dunya balap motor Grand Prix mimiti diayakeun ku  Fédération Internationale de Motocyclisme (FIM) taun 1949. Harita sacara tradisional geus dilaksanakeun sababaraha balapan di masing-masing acara pikeun sagala rupa kelas motor, dumasar kapasitas mesin, sarta kelas pikeun sidecars (motor gandéngan nu ditapelkeun digigir). Kelas-kelas nu aya harita nyaéta 50 cc, 125 cc, 250 cc, 350 cc, sarta 500 cc pikeun motor nu ditumpakan ku sorangan, sarta 350 cc jeung 500 cc pikeun motor sidecars. Taun 1950-an sarta sapanjang taun 1960-an, motor mesin 4 Tak pinunjul di sakuliah kelas. Dina panungtungan taun 1960-an, motor mesin 2 mimiti pinunjul di kelas-kelas leutik. Dina taun 1970-an motor mesin 2 Tak bener-bener nyingkahkeun mesin-mesin 4 Tak. Dina taun 1979, Honda ngusahakeun mesin 4 Tak di kelas utama kalayan nurunkeun motor NR500, tapi proyék ieu gagal, sarta dina taun 1983 Honda ngahontal kameunangan kalayan motor 500 cc 2 Tak. Dina taun 1983, kelas 350 cc pamustunganna dieureunkeun. Kelas 50 cc diganti ku kelas 80 cc dina taun 1984, antukna kelas nu mindeng didominasi ku purah  balap ti Spanyol jeung Italia dieureunkeun taun 1990. Kelas sidecars ogé dieureunkeun tina  kajuaraan dunya taun 1990-an, nu aya tinggal kelas 125 cc, 250 cc, sarta kelas 500 cc. 

Pedaran
Motor Grand Prix nyaéta mesin balap nu dijieun husus sarta teu dijual pikeun dibeuli ku masyarakat umum sarta teu meunang dipaké di jalan umum. Ieu béda kalayan sababaraha kategori balap dumasar produksi, saperti Superbike  sarta Isle of Man TT Races nu ngaluarkeun motor vérsi modifikasi nu dijual atawa sadia pikeun umum.

Kiwari kajuaraan dibagi kana tilu kelas : MotoGP, Moto2 sarta Moto3. Sakabéh kelas ngagunakeun mesin 4 Tak. Taun 2010 kelas 250cc diganti ku kelas Moto2 600 cc mesin 4 tak. taun 2012 kelas 125cc diganti ku kelas Moto3 250cc mesin 4 tak kalayan wates beurat 65 kg kalayan béngsin, sarta kapasitas mesin pikeun MotoGP dironjatkeun tina 800 cc ka 1.000 cc. 

Kajuaraan dunya balap motor Grand Prix FIM mimiti diorganisir ku Fédération Internationale de Motocyclisme taun 1949. Hak komérsial kiwari dipibanda ku Dorna Sports, kalayan FIM minangka badan sanksi olahraga. Tim-tim diwakilan ku International Road Racing Teams Association (IRTA) sarta produsén ku Motorcycle Sport Manufacturers Association (MSMA). Aturan sarta parobahan tetekon diputuskeun antara opat éntitas, kalayan Dorna ngalakukeun ngumpulkeun sora sacara tie-breaking. Dina kasus modifikasi téknis, MSMA wenang sacara sapihak ngalakukeun atawa ngavéto parobahan kalayan sora buleud di antara para anggotanna.  Kaopat éntitas ieu ngawangun Komisi Grand Prix.

Balap motor Grand Prix kelas utama geus robah sacara dramatis dina sababraha taun panungtung. Ti tengah-tengan taun 1970 nepi ka taun 2001, kelas utama balap motor Grand Prix  ngarobah mesin 500 cc kalayan maksimal opat séher, teu paduli naha mesin éta 2-Tak atawa 4- Tak.

Dina taun 2002, parobahan tetekon diwanohkeun. Aturan kasebut ngidinan produsén milih antara mesin 2-Tak 500 cc atawa mesin 4-Tak ti 990 cc. Pabrikan ogé diidinan pikeun ngagunakeun pilihan  konfigurasi mesin maranéhna. Sanajan waragad ngaronjat badag dina ngawangun mesin 4-Tak, lantaran kaleuwihan kapasitas 490cc. Mesin 4-Tak bisa gancang pinunjul ti saingan 2-Tak.  Akibatna, taun 2003 euweuh mesin 2-Tak dina balapan MotoGP. Kelas 125 cc jeung 250 cc masih maké mesin 2-Tak.

Dina taun 2007, kelas MotoGP kapasitas mesin maksimum dikurangan jadi 800 cc salila minimal lima taun. Pikeun usum 2012 kapasitasna geus ngaronjat deu jadi 1.000 cc.

Kalender balap taun 2008 ngawengku 18 rintakan di 15 nagara nu béda (Qatar, Spanyol nu ngayakeun tilu rintakan, Portugal, China, Prancis, Itali, Britania Raya, Walanda, Jérman, Amérika dua rintakan, Républik Céko, San Marino, Jepang, Australia sarta Malaysia). Eksklusif pikeun kelas MotoGP, aya ogé rintakan Amérika di  Mazda Raceway Laguna Seca di Monterey, California, pikeun kelas 800 cc wungkul; ku sabab paddock teu cukup gedé pikeun dua kelas lianna. Dina taun 2008, MotoGP diayakeun di Indianapolis Motor Speedway nu munggaran dina jalur nu anyar disiapkeun. Katilu kelas kasebut dijadwalkeun balap tapi angin tarik sarta hujan antukna kelas 250 cc teu jadi balap. Balapan MotoGP di Indianapolis ngalawan arah jarum jam, kalayan "snake pit" kompléks ngaliwatan garis start-finish saancan ka péngkolan hiji jalur pondok sarta asup bagéan tengah sirkuit.

Grid ngawengku tilu kolom (Opat pikeun kelas 125 cc sarta kelas 250 cc) sarta bisa asup sakitar 20 urang purah balap. Posisi grid diputuskeun dina urutan kualifikasi kacepatan, kalayan nu panggancangna di posisi  pole atwa posisi kahiji. Balapan lumangsung kira-kira 45 menit, setiap balapan mangrupa pagancang-gancang ti awal nepi ka ahir tanpa ngadu bahan beuleum atawa gilinding.

Taun 2005, tetekon bandéra pikeun MotoGP diwanohkeun. Saméméhna, lamun mimiti balapan garing terus turun hujan, patugas ngébérkeun bandéra beurem (balapan eureun)  sarta diteruskeun atawa dibalikan deui maké gilinding husus baseuh. Ayeuna, nalika hujan turun, bandera bodas dikébérkeun, nandakeun yén purah balap bisa asup pit pikeun ngaganti motor nu béda gilindingna  Sagédkngeun béda gilinding, motor cuaca baseuh mibanda rém rotor waja sarta brake pads nu béda tibatan rém karbon sarta pedal nu digunakeun dina motor 'garing'. ku sabab rém karbon kudu kaayan panas supaya pungsina hadé, sedengkeun cai ngalantarankeun tiis. Suspénsi ogé 'ngahipuan' rada naék ku sabab cuaca baseuh.

Nalika purah balap kacilakaan, patugas sirkuit ngébérkeun bandéra konéng, ngalarang ngaliwat ka daérah éta; bandéra konéng dikébérkeun. Mun purah balap nu cilaka teu bisa diévakuasi kalayan salamet ti lintasan, balapan ditandaan kalayan bandéra beureum. Aya dua jenis kacilakaan balap motor : lowside, kalayan purah balap awalna nuturkeun motorna (labuh bareng jeung motor), sarta nu leuwih bahaya highside, kalayan purah balap nu ngacleng tina motor. Ngaronjatkeun ngagunakeun kontrol traksi ngurangan kacilakaan highside.

Hiji motor tingkat pangluhurna pikeun purah balap kira-kira méakeun waragad 3 nepi 3,5 juta dollar pikeun hiji usum balap.THE IDIOT’S GUIDE TO MOTOGP: How to increase costs and decrease speed (Part II) sportbikes.net Moto GP News 3 January 2006.

Minangka alatan krisi finansial 2008–2009, MotoGP geus ngalaman parobahan dina usaha ngurangan waragad. Di antarana ngurangan sési latihan poé Juma'ah, ngalarang suspénsi aktif, kontrol sarta rém karamik komposit, manjangkeun umur mesin, sarta ngurangan sési pangujian. 

Purah balap
Purah balap nguriling dunya pikeun balapan dina séri Kajuaraan Dunya FIM taunan.   
Kajuaraan ieu loba pamilonna ti Italia jeung Spanyol, loba purah balap nu pinunjul ti nagara ieu  di awal abad ka-21. Pikeun usum balapan taun 2011, 25 purah balap ti delapan nagara milu balap di kajuaraan kelas utama.

Juara
Hadiah Kajuaraan Dunya dibikeun ka purah balap paling suksés dina hiji usum, saperti nu ditangtukeun ku sistim peunteun dumasar hasil Grand Prix. Juara Dunya satiap kategori wajib pikeun milu upacara resmi FIM.

Giacomo Agostini nyaéta juara paling suksés dina sajarah Grand Prix, kalayan 15 gelar (8 di kelas 500 cc sarta 7 di kelas 350 cc).  Mick Doohan, nu meunang 12 tina 15 (80%) balapan  500 cc di Usum Balap motor Grand Prix 1997 ogé pantes diajénan.  Valentino Rossi mangrupa purah balap kontémporér nu paling suksés, geus meunang salapan gelar kaasup genep gelar Moto GP, di kelas  500 cc, 250 cc jeung 125 cc.  Juara purah balap ayeuna (2016) nyaéta Marc Márquez. 

Sirkuit MotoGP
Usum balap MotoGP 2017 ngawengku 18 balapan di sirkuit di 15 nagara nu béda (Spanyol opat kali rintakan ngayakeun balapan). 
, Doha, Losail International Circuit
, Autódromo Termas de Río Hondo
, Austin, Circuit of the Americas
, Jerez de la Frontera, Circuito de Jerez
, Le Mans, Circuit Bugatti
, Scarperia, Mugello Circuit
, Montmelo, Circuit de Catalunya
, Assen, TT Circuit Assen
, Chemnitz, Sachsenring
, Spielberg, Red Bull Ring
, Brno, Masaryk Circuit
, Silverstone, Silverstone Circuit
, Rimini, Misano World Circuit Marco Simoncelli
, Alcañiz, Motorland Aragon
, Motegi, Twin Ring Motegi
, Phillip Island, Phillip Island Grand Prix Circuit
, Sepang, Sepang Circuit
, Valencia, Circuit Ricardo Tormo

Spésifikasi
Kelas MotoGP
Kacepatan pangtarikna pikeun motor MotoGP dina kategori 125 cc nyaéta 249,76 km / jam (155,19 mph) ku Valentino Rossi  taun 1996 pikeun Aprilia sarta kacepatan pangtarikna dina sajarah MotoGP nyaéta , ku Andréa Dovizioso,  nalika pamansan di Grand Prix Qatar 2016.

Tanggal 11 December, 2009, Komisi Grand Prix ngabéwarakeun yén kelas MotoGP baris dironjatkeun jadi mesin 1.000 cc mimiti usum 2012. Maksimum diwates nepi ka 1.000 cc, séher maksimum diwates nepi ka opat, sarta bore maksimum nepi ka . Carmelo Ezpeleta, Céo  Dorna Sports, nunjukkeun yén parobahan nu diproyéksikeun ditarima ku tim kalayan hadé." MOTOGP: Rossi Quickest As Sepang Test Concludes,"  SPEEDtv.com (2010).

Ti taun 2012, tim-tim nu teu asup salah sahiji produsén gedé bisa néangan status "claiming rule team" (CRT).  CRT dimaksudkeun supaya tim independén bisa saingan kalayan waragad leuwih murah sarta nambah jumlah pamilon di MotoGP. CRT diuntungkeun tina paraturan nu kurang ketat ngunaan jumlah mesin nu bisa digunakeun dina hiji usum, sarta kalayan tunjangan bahan beuleum nu leuwih gedé salila balapan. Kalayan paraturan klaim, CRT satuju pikeun ngidinan nepi ka opat mesin  per usum pikeun diklaim, sanggaeus balapan, ku salah sahiji tim produsén utama kalayan waragad masing-masing gedéna  €20,000 kaasup persenéleng, atawa masing-masing €15,000 pikeun mesin wungkul.  Ti usum taun 2014, kelas CRT diturunkeun demi spésifikasi "Open Class" - ngidinan tim ngagunakeun pakakas kontrol ECU sarta pikeun ngaronjatkeun daya saing maranéhna.MotoGP Rules Update: 'CRT' Name Dropped, Replaced With 'Open' Motomatters, 17 October 2013 Retrieved 2014-12-17

Kelas Moto2
Moto2 (dipikawanoh ogé kelas 600cc class) nyaéta kelas  600 cc 4-Tak, diluncurkeun taun 2010 pikeun ngagantikeun kelas tradisional  250 cc 2-Tak. Mesin dipasok sacara éksklusif ku Honda, gilinding ku Dunlop sarta éléktronik kawates sarta ngan dipasok ku produsén nu ditunjuk ku FIM kalayan waragad maksimum nu ditetepkeun gedéna 650 EUR. Rém cakram karbon dilarang, ngan cakram rém waja nu diidinan. Sanajan kitu, euweuh watesan pikeun rangka. Ti taun 2010 jeung saterusna, ngan mesin 600 cc 4-T Moto2 nu diidinan.

Kelas Moto3
Kelas 125 cc diganti taun 2012 ku kelad Moto3. Kelas ieu diwatesan pikeun mesin opat seher kapasitas 250 cc kalayan bore maksimum . Beurat total minimum pikeun motor sarta purah balap nyaéta . Purah balap kelas  Moto3  teu meunang leuwih kolot ti 28 taun, atawa 25 taun pikeun purah balap anyar kontrak nu mimiti ngiluan sarta wild-cards. 

Spésifikasi mesin
 Spésifikasi  MotoGP  Moto2  Moto3 Pabrik  Rupa-rupa  Honda  Rupa-rupa Konfigurasi  75.5°-90° V4/Sagaris-opat  sagaris-opat  sa-séher Kapasitas       Kombusi  Four-stroke (ti taun 2012) Kelép  DOHC, opat-kelép per séher Bahan beuleum  Tanpa timbal 100 octane (euweuh kontrol)  Total tanpa timbal 98 octane (saprak 2016) Sistim bahan beuleum  Bahan beuleum injéksi Aspirasi  Natural aspiration tanaga    >   >  Rasio Tanaga-ka-beurat  1.51 bhp/kg  ~1 bhp/kg    ~0.6 bhp/kg  Palumasan  Wet sump Wates Rev   17,500 - 18,000 rpm  14,000 rpm Kacepatan        Paniis  Kompa cai tunggal Busi  NGK

Beurat
+ Beurat minimum - Kelas MotoGP Jumlah séher2002 minimum2007 minimum2010 minimum23456
 Dina taun 2005, kapasitas téngki bahan beuleum dironjatkeun ti 20 léter ka 24 léter.
 Dina taun 2006, kapasitas tengki bahan beuleum  dikurangan saeutik ti 24 léter ka 22 léter.
 Ti taun 2007 jeung saterusna, sarta pikeun jangka waktu minimal lima taun, FIM geus ngatur kelas MotoGP yén mesin 2-T geus teu diidinan. Kapasitas bahan beuleum maksimal jadi 21 léter.
Ti taun 2007 ka taun 2011, mesin 4-Tak diwates nepi ka 800 cc  
Dina taun 2012 kapasitas mesin dironjatkeun jadi 1000cc 
Pikeun usum taun 2013 minimum beurat dironjatkeun ka  
Pikeun usum taun 2015 minimum beurat diturunkeun ka 

Gilinding

Pikeun taun 2009, 2010 sarta 2011, panyadia gilinding Bridgestone ditunjuk ku FIM (kalayan Michelin teu nyadiaan gilinding pikeun MotoGP). Bridgestone nyadiakeun pikeun sakabéh usum opat spesifikasi nu béda ti gilinding hareup, genep gilinding tukang, sarta hiji spésifikasi gilinding baseuh—kalayan tanpa spésifikasi kualifikasi. Pikeun satiap rintakan Bridgestone disadiakeun ngan dua spésifikasi pikeun hareup jeung tukang. Gilinding sacara acak dibagikeun ka purah balap pikeun ngajamin teu mihak ka salah sahiji purah balap.   Jorge Lorenzo ngarojong tetekon mono gilinding.Jorge Lorenzo satisfied with single tyre rule motorcyclenews

Dina panungtung usum taun 2015, Bridgestone  ngundurkeun diri minangka panyadia gilinding resmi ka MotoGP. Nurutkeun tender formal, produsen gilinding Perancis Michelin jadi panyadia resmi pikeun usum 2016, sarta pangujian di Aragon dimimitian sanggeus ahir usum 2015.

Sistim peunteun

+ Sistim peunteun kiwari   Posisi 1 2 3 4 5 6 7 8 9 10 11 12 13 14 15 Peunteun 25 20 16 13 11 10 9 8 7 6 5 4 3 2 1

Dicutat tina

Tumbu kaluar

  Balap motor Grand Prix

Kategori:Balap motor Grand Prix
Kategori:Fédération International Motorcycle